OpenLLM-France/wikimedia huggingface dataset:
# Estilema

Estilema hitza egile baten estiloaren ezaugarri edo konstanteak definitzeko erabiltzen den terminoa da. Estilo-ezaugarri ere deitzen zaio normalean. Estilema eraikuntza formal berezia da, egile baten lanetan errepikatzen dena; bere hizkuntzaren ezaugarria da, bere idazkera literarioarena edo artistikoarena. Estilema batzuk genero, mugimendu, poetika eta garai bateko gustu batzuen ezaugarriak dira, errepikatzen diren elementuak.

## Arlo desberdinetan

* Hizkuntzalaritzan, autorearen idazteko modua bereizten duen elementu formala edo linguistikoa da (usus scribendi deritzona), obra bat idazteko modu partikularra, epikaren kasuan bezala non estilemek ez dute gehiegi aldatzen eta askotan errepikatzen dira, edo herri-poesiaren eta beste literatur genero batzuen estiloan.
* Artean, margolari, eskultore edo arkitekto baten lana defini dezaketen ezaugarri bereizgarriei, edo garai estilistiko baten bereizgarrien multzoari -adibidez, erromaniko, gotiko eta abarreko estiloak- edo bitxiak. Bertako estilo baten ezaugarri bereizgarriak –esaterako Lombardiako erromanikoaren estiloak, etab.– edo mugimendu piktoriko batenak. Arte txikietan, estiloa da dekorazio-estilo baten ezaugarri bereizgarriak une historiko zehatz batean identifikatzen dituena: Erdi Aroko berantiarreko zeramikako "estilo arkaikoaren" estiloak, adibidez.
* Musikan, musika-lanen edo musikarien zeinu bereizgarriei egiten die erreferentzia.
* Gaur egun diseinu industrialaren alorrean ere erabiltzen da, non ohikoagoa den termino estiloa baino egokiagoa den, ekoizpen-lerro jakin baten ezaugarriak adierazteko.

## Erreferentziak

* ↑ Angelo Marchese eta Joaquín Forradellas: Diccionario de retórica, crítica y terminología literaria, Bartzelona: Ariel, 1986, 141. or.

## Kanpo estekak

* Datuak: Q1483585
# Estilete

Estiletea (latinetik stilus plurala stili) idazkera tresna bat da. Hitza, ordenagailu baten osagarri bat izendatzeko ere erabiltzen da, orohar, PDA edo Smartphone bat. Ohi, haga luzanga eta estu bati egiten dio erreferentzia, gaur egungo bolaluma baten antzerakoa. Estilete asko nabarmenki kurboak dira euren erabilera errazteko.

## Jatorria

Estileteak, lehen aldiz, antzinako mesopotamiarrek erabili zituzten, idazketa kuneiformean idazteko. Ohi, Tigris eta Eufrates ibaien ertzean eta paduretan hazten ziren kanaberekin egiten ziren, baita Egipton ere, non, egipziarrek, punta zorrotza zuten kanabera zatiekin eginiko estileteak erabiltzen zituzten. Idazketa kuneiformea kanabera moztu batek buztin taula batean presioa egiten zuenean egiten zuen ziri formako markatan oinarritua zegoen erabat. Hortik dator kuneiforme hitza: cuneus = ziria.
Estileteak, garai klasikoetatik XIX. menderarte erabiliak izan ziren argizarizko taulatxoetan idazteko (tabulae), asmo ezberdinekin erabiltzen zirenak, idazkarien oharretatik kontu erregistroraino. Argizarizko taula batzuk, urez betetako gordailuetan kontserbatu dira, adibidez, Hadrianoren Harresiaren gainean zegoen Vindolandako gotorleku erromatarrean. Estilo horien muturretako bat zorrotza zen, idazteko, eta bestea, zapala eta zabala zen, akatsak ezabatzeko.

## Erabilera arteetan

Estileteak, gaur egun, arte eta lanbide batzuetan erabiltzen dira. Adibideak: hizkien igurzketa lehorreko transferentzia moduan, diseinuak egitea azalera berri batean ikatz paperarekin eta eskuzko erliebe irarlan tipografikoa. Estileteak, metala eta buztina bezalako materialetan grabatuak egiteko ere erabiltzen da.

## Gaur egungo erabilera

Gaur egun, estilete hitza, datu sarrera modu bati erreferentzia egiteko erabiltzen da, ohi PDA eta tauleta grafikoetan. Modu honetan, tintarik jariatzen ez duen estilete batek, pantaila ukigarri bat ukitzen du, hatza ordeztuz, edo pintzelkadak egiten ditu ordenagailu pantaila batean. Estileteak, Nintendo bideo-joko enpresaren Nintendo DS kontsolarekin ere erabiltzen da. Kontsola honek bi pantaila ditu, horietatik, behekoa, ukigarria.
Estiletea keztutako kristal edo lamina metalikoetan grabazio bat inprimatzeko ere erabil daiteke. Modu hau, hainbat tresnatan erabilia izan daiteke, grabatzeko bolaluma baten ordez, tenperatura maila zabal batean erabili ahal izatearen abantaila baitu, ez da behar baino lehenago trabatu eta lehortzen, eta oso igurzekta gutxi du beste modu batzuekin alderatuz. Ezaugarri hauek, oso erabilgarriak izan ziren, barografo eta sismografo mota primitibo batzuetan, erregistroetan erabiliak, planeatzaileen altitudea zehazteko.

## Kanpo estekak

* Datuak: Q2647209
* Multimedia: Stylus / Q2647209
# Estill (Hego Carolina)

Estill Ameriketako Estatu Batuetako inkorporatutako herri bat da. Hampton konderrian dago, Hego Carolina estatuan. 1.821 biztanle ditu, 8,365276 kilometro koadroko azaleran banatuta.

## Ikus, gainera

* Hampton konderrian

## Kanpo estekak

* Datuak: Q2662972
* Multimedia: Estill, South Carolina / Q2662972
# Estill Springs (Tennessee)

Estill Springs Ameriketako Estatu Batuetako inkorporatutako herri bat da. Franklin konderrian kokatuta dago, Tennessee estatuan. 2.267 biztanle ditu, 12,115027 kilometro koadroko azaleran banatuta.

## Ikus, gainera

* Franklin konderrian

## Kanpo estekak

* Datuak: Q1884133
* Multimedia: Estill Springs, Tennessee / Q1884133
# Estigmasterol

Estigmasterola ${\ce {C29H48O}}$ formula kimikoa duen fitosterola da. Animalien kolesterolaren antzeko egitura kimikoa du. Mutur batean daukan hidroxilo taldeari esker molekula anfipatikoa da.

## Jatorria

Soja eta koltza hazien oliotan eta hainbat sendabelarretan aurkitzen da gehienbat, baina hainbat barazki, lekadun, fruitu lehorretan eta pasteurizatu gabeko esnetan ere bai.

## Erabilerak

Progesterona semisintetikoa ekoizteko erabiltzen da. Kortisona ere ekoiztu izan da estigmasterola erabilita.

## Erreferentziak

* ↑ (Ingelesez) «Contents of Phytosterols in Vegetables and Fruits Commonly consumed in China» Biomedical and Environmental Sciences 21 (6): 449–453. 2008-12-01 doi:10.1016/S0895-3988(09)60001-5. ISSN 0895-3988. (Noiz kontsultatua: 2018-12-30).
* ↑ (Ingelesez) Kametani, Tetsuji; Furuyama, Hiroko. (1987). «Synthesis of vitamin D3 and related compounds» Medicinal Research Reviews 7 (2): 147–171. doi:10.1002/med.2610070202. ISSN 1098-1128. (Noiz kontsultatua: 2018-12-30).
* ↑ (Ingelesez) «Steroids, the steroid community, and Upjohn in perspective: a profile of innovation» Steroids 57 (12): 593–616. 1992-12-01 doi:10.1016/0039-128X(92)90013-Y. ISSN 0039-128X. (Noiz kontsultatua: 2018-12-30).

## Kanpo estekak

* Datuak: Q425004
* Multimedia: Stigmasterol / Q425004
Lipidoak :
OsagaiakGantz azidoakAseak: butirikoa (4:0) • kaprikoa (10:0) • laurikoa (12:0) • miristikoa (14:0) • palmitikoa (16:0) • estearikoa (18:0) • arakidikoa (20:0) Asegabeak: miristoleikoa (14:1) • palmitoleikoa (16:1) • oleikoa (18:1) • linoleikoa (18:2) • linolenikoa (18:3), (α eta γ) • punizikoa (18:3) • arakidonikoa (20:4)Beste batzukaminoalkohola • azido fosfatidikoa • esfingosina • esteranoa • glizerina • isoprenoa • zeramidaLipido saponifikagarriakGlizeridoakMonoglizeridoak: Glizeril hidroxiestearatoa • Glizerol monoestearatoa • Monolaurina Diglizeridoak: - Triglizeridoak: Triheptanoina • Trimiristina • Tripalmitina • Triestearina • Trilinoleina • TrioleinaArgizariakLanolinaFosfolipidoakFosfoglizeridoak: Fosfatidiletanolamina • Fosfatidilkolina • Fosfatidilserina Esfingolipidoak: EsfingomielinaGlukolipidoakGangliosidoak • Globosidoak • Lipopolisakaridoak • ZerebrosidoakLipido saponifikaezinakEsteroideakEsterolak: Ergosterola • Estigmasterola • Kolesterola • Lanosterola Kortikosteroideak: Budesonida • Flutikasona • Kortisola • Kortisona • Prednisona Estrogenoak: Aldosterona • Androsterona • Estradiola • Progesterona • Testosterona Bitaminak: D bitaminaTerpenoak (+ terpenoideak)Monoterpenoak: Eukaliptola • Geraniola • Kanforra • Limonenoa • Linaloola • Mirzenoa • Pinenoa Seskiterpenoak: Azido abszisikoa • Farnesola • Humulenoa • Ionona • Zingiberenoa Diterpenoak: Azido abietikoa • Erretinola (A bitamina) • Fitola • Giberelina • Labdanoa • Kafestola Triterpenoak: Eskualenoa Tetraterpenoak: Karotenoideak (Karotenoak • Xantofilak) Politerpenoak: Plastokinona • UbikinonaEikosanoideakLeukotrienoak • Prostaglandinak • Prostaziklinak • Tronboxanoak :
# Estilbita-Na

Estilbita-Na silikato motako minerala da eta stilbita subtaldearen kidea da.

## Ezaugarriak

Estilbita-Na silikato mineralaren formula kimikoa hau da: ${\ce {(Na,Ca,K)6-7[Al8Si28O72] * nH2O}}$. Sistema monoklinikoaren arabera sortzen ditu kristalak. Mohs eskalaren arabera duen gogortasunaren balioa 3,5 - 4 da.

## Erreferentziak

* 1 2 (Ingelesez) «Stilbita-Na: Mineral information, data and localities.» www.mindat.org (Noiz kontsultatua: 12-05-2019).
# Estilistika

Estilistika hizkuntzalaritzan adierazkortasuna eta literaturan estiloa eragiten duten hizkuntza erabileren (erretorikazko figurak eta sintaxizko egiturak) azterketa da.
Antzinako greziarren eta erromatarren iritziz estiloan pentsamenduak dotore adierazteko ezaugarriak biltzen ziren. Errenazimentu garaian ere bide horri eutsi zitzaion. XX. mendean ordea, Charles Bally suitzar filologoak (1865-1947) eta Genevako eskolako bere jarraitzaileek estiloa hizkuntzak eskaintzen zituen aukeren ondorioa zela zioten (gogoramen desberdinak dituzten haur, ume, gaztetxo, gazte… hitzen artean bat hautatzen denean adibidez), eta pentsamenduaren alorretik hizkuntzarena eraman zuten estilistika. Ildo horretatik abiatuta, baina ahozko hizkeran bereziki oinarrituz, Municheko eskolak dio estiloa intuizioa hitz bilakatu ondorengo emaitza dela, hizkuntzaren trebetasun berezia alegia. Literatura kritikaren alorrean ordea, New Criticism joerak tropoen zientzia garatu du; eskola horren arabera estilistika literatura lanak aztertzeko metodo zehatza da, estiloaren azterketa inpresionistaren aurkakoa.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2017-06-27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q28856
# Emakumeak leihoan

Emakumeak leihoan, Galiziar emakumeak izenez ere ezaguna (gaztelaniaz: Mujeres en la ventana eta Las gallegas, hurrenez hurren) —bigarren hori, antza, izenburu zaharrena izanik—, Bartolomé Esteban Murillo margolariak 1675an egindako margolan bat da. Bertan jasotzen den gaiari buruz ez dago informaziorik, eta horrek lan misteriotsuaren ospea eman dio. Gaur egun Washingtongo Arte Galeria Nazionalean dago ikusgai, Ameriketako Estatu Batuetan.

## Deskribapena

Margolanean bi emakume leiho batean ikusten dira. Bata, atzeago dagoena, helduagoa da eta, lotsatuta, aurpegia zapi batez ezkutua du. Bestea, gazteagoa, kanpora begira dago, burua eskuineko besoaren gainetik. Kontrastean, aurpegi estalia erakusten duena irribarrez dago; bestea, aldiz, serioago dago.
Murilloren obran batetik eszena erlijiosoak jasotzen diren moduan, bestetik garaiko Sevillaren eguneroko eszenak plasmatzen dira. Lan erlijioso gehienak Espainian gordetzen dira; herriko eszenenak, aldiz, gehienak, Espainiatik kanpo daude, esaterako hau.
Margolanaren markoa eta leihoa bata bestearekin lotuta agertzen dira: ematen du benetako leihoa dela. Orokorrean kolore ilunak dira nagusi, emakumeen atzeko hondoa beltza da erabat, eta leihoaren markoa marroia. Argia bi emakumeen aurpegietan biltzen da, batez ere gazteenaren azalean; neska horrek, bestetik, bi elementu gorri erakusten ditu, buruko eta bularreko begiztak. Gazte horrek, gainera, irrifar bihurria erakusten du.

## Interpretazioa

Interpretazio zabalduenak bi emakume horiengan bi prostituta ikusi ditu. Horren arabera, leihotik bezeroak ari dira bilatzen. XVII. mendean emakume zintzoak zuzenean leihotik begiratzea ez zegoen ondo ikusita, horretarako gortinak eta xaretak erabiltzen ziren, barrutik ikusteko kanpotik ikusiak ez izateko, alegia. Zentzu horretan margolanean ez dago moralizatzeko asmorik. Errealitatearen irudia da, besterik gabe.

## Erreferentziak

* ↑ http://hortusfeminarum.blogspot.com/2009/10/bartolome-esteban-murillo-mujeres-la.html
* ↑ http://arte.laguia2000.com/pintura/mujeres-en-la-ventana-de-murillo

## Kanpo estekak

* Washingtongo Arte Galeria Nazionalaren webguneko margolanaren fitxa.
* Datuak: Q3757652
# Eudidimita

Eudidimita silikato motako minerala da.

## Ezaugarriak

Eudidimita silikato mineralaren formula kimikoa hau da: ${\ce {Na2Be2Si6O15 * H2O}}$. Sistema monoklinikoaren arabera sortzen ditu kristalak. Mohs eskalaren arabera duen gogortasunaren balioa 6 da.

## Erreferentziak

* 1 2 (Ingelesez) «Eudidymite: Mineral information, data and localities.» www.mindat.org (Noiz kontsultatua: 12-05-2019).

## Kanpo estekak

* Datuak: Q1372252
* Multimedia: Eudidymite / Q1372252
# Eudmetoceras

Eudmetoceras ongi ezagunak diren ammonite izeneko zefalopodoen artean genero fosil bat da. Aaleniarretik Bajociarrera bizi ziren., hau da, orain dela 174,1 milioi urtetik 168,3 milioi urtera gutxi gorabehera.

## Erreferentziak

* 1 2 (Ingelesez) Sepkoski, Jack. Sepkoski's Online Genus Database - Cephalopodes. (Noiz kontsultatua: 2010-02-14).
* Datuak: Q12257389
# Eudicotyledoneae

Eudicotyledoneae edo eudikotiledoneoak (batzuetan eudikotak) 1991an Doyle eta Hottonek lehen aldiz erabilitako terminoa da, lehenago tricolpadak edo Magnoliidae ez diren dikoteledoneoak izendatzeko erabiltzen zen landare talde angiospermo eta monofiletikoen taldea izendatzeko.
Klado hau lehen aldiz onartua izan zen Donoghue eta Doylek 1989an egin zuten analisi filogenetikoan eta handik aurrera bere filogenia oso ikertua izan da. Analisi molekularrek onartzen duten talde monofiletikoa dela. Gaur egun bere azpikladoak ondo ikertuak eta finkatuak daude eta ordena eta familia egoera eman zaie.
Angiospermen filogeniarako taldeak (APG) talde hau identifikatzeko eudicots izena erabiltzne du, bere bi aurkezpentan: 1998ako APG eta 2003ko APG II.

## Kanpo estekak

* Datuak: Q165468
* Multimedia: Eudicots / Q165468
* Espezieak: Eudicots
# Eudon Handia

Eudon Handia (Eudon, Eudo, Eudes edo Oto ere deitua) Akitaniako eta Baskoniako dukea izan zen 700. urte ingurutik 735. urtera; urte horretan hil zen hain zuzen.

## Bizitza

Eudonen aita beharbada Lupo I.a izan zen, baina askotariko iturriak ez datoz bat haren jatorriari buruz: batzuetan, germaniar izenek beste etnia bateko pertsonak ezkutatzen zituzten. 715. urtean, bake hitzarmen batera heldu zen frankoen printze eta jauregizain Karlos Martelekin, azken hau gerra zibilean zela. Harrezkero, Eudon Handia indartsu egin zen Akitanian, hiriburu Tolosa Okzitania zuela.
713tik 716. urtera, arabiar eta berberen armada Baskoniara heldu zen (Iruñera); 719an, berriz, Narbonara. Gero, Tolosa Okzitania atzeman nahi izan zuten 721ean, setioa jarriz, baina Eudonek, frankoen eta akitaniarren armada batez indartuta, setioa hautsi eta erasotzaileen armada hori birrindu zuen Tolosako Guduan. Ondorioz, Eudonek aita santuaren faborea irabazi zuen, baita haren opariak jaso eta 'kristautasunaren defendatzaile' deitu ere. 731ean, ordea, Septimania eta Cerdanyako jaun Uthman ibn Naissa berberea Kordobaren kontra matxinatu zen, eta Odok hitzarmen bat egin zuen harekin, Kordobaren kontra Pirinio ekialdeko eskualde hori segurtatzearren. Aldiz, Kordobaren ordezkari militar Abdul Rahman Al Ghafiqik espedizio bat abiatu zuen Uthman ibn Naissaren kontra, baita hura hil ere 731 (732) urtean. Bertan, Uthman ibn Naissarekin ezkondutako Lanpegia ederra, Eudonen alaba, atzeman egin zuten, eta Damaskora bidali.
Bitartean, Martelek Eudonekin zuen ituna hautsi eta Loira ibaia zeharkatu zuen akitaniarrak erasotzeko. Eudonek aurre egin zion Bourgesen, baina galdu egin zuen gudua. Hegoaldera alde egin zuen, bere tropekin. Tropa horien zati bat edo guztiak segur aski baskoiak izango ziren eta, Martelekin izandako porrotaren ondoren ahulduta, Abdul Rahman Al Ghafiqiren armadari aurre egin behar izan zioten Bordele ondoan (732, edo 733). Oraingoan, ordea, Eudonen armada galtzaile atera zen; 754ko mozarabiar kronikak dioenez, "Jaunak bakarrik daki zenbat kristau sarraskitu zituzten han". Eudon eta salbu ateratako tropek, orduan, haien etsai Marteli laguntza eskatu behar izan zioten Eudon Martelen mendeko bihurtzearen truke. Martelek onartu zuen eta akitaniarrek, frankoekin batera, Poitierseko guduan parte hartu zuten. Irabazi egin zuten eta horrek musulmanen iparralderako zabalkuntza galarazi zuen.
Horren ondoren, Eudon eta haren agindupeko Akitania Martelen mendeko egin ziren izenez, baina funtsean Eudonek jaun eta jabe jarraitu zuen hil arte (735).
Zuhaitz genealogikoa :
Hunald Akitaniakoa
Waifer Akitaniakoa
Lampègia
Boggis
Oto I.a Handia
Hatton Akitaniakoa
Lope II.a Gaskoiniakoa
Remistan :

## Erreferentziak

* ↑ EIMA: Eskola-liburuetako onomastikaren, gertaera historikoen eta artelanen izenak. Zerrendak
* ↑ Euskaltzaindiaren 66. araua: Santutegiko izen ohikoenak

## Kanpo estekak

* Datuak: Q269536
# Eudialita

Eudialyte silikato motako minerala da eta eudialyte taldearen kidea da.

## Ezaugarriak

Eudialyte silikato mineralaren formula kimikoa hau da: ${\ce {Na15Ca6(Fe^{2+},Mn2+)3Zr3[Si25O73](O,OH,H2O)3(OH,Cl)2}}$. Mohs eskalaren arabera duen gogortasunaren balioa 5 - 6 da.

## Erreferentziak

* 1 2 (Ingelesez) «Eudialyte: Mineral information, data and localities.» www.mindat.org (Noiz kontsultatua: 12-05-2019).

## Kanpo estekak

* Datuak: Q419270
* Multimedia: Eudialyte / Q419270
# Estupro

Estuproa, zuzenbidean, delitu sexuala da. Heldu batek sexurako adostasun-adina ez duen pertsona batekin sexu-harremanak dituenean gertatzen da. Biktimak ekintzarako baimena eman dezake, engainuak, xantaiak edo, besterik gabe, helduaren nagusitasunaz abusatzeagatik. Gutxieneko eta gehieneko adina legedien arabera aldatzen da, baita sexu-egintzaren ezaugarriak ere. Kasu askotan, delituak eskatzen du heldua biktimaren heldutasun ezaz baliatu izana. Bortxaketatik bereizten da biktimaren aurkako indarkeriarik ez dagoelako, eta biktimak ekintzarako adostasuna edo ez aurkako jarrera adierazten duelako.
Estupro delitu gisa haurren sexu-abusuaren kategoria barruan sartzen da —pederastia eta beste ekintza batzuk —, baina ez da pedofilia, azken horrek haurrekiko erakarpen lizunari bakarrik egiten baitio erreferentzia.

## Definizioa

Estuproak, edozein delitu penalek bezala, hori tipifikatuko duen lege bat egotea eskatzen du, hau da, estuproa eratzeko baldintzak zehaztea. Baldintza horiek aldatu egiten dira herrialde bakoitzaren arabera. Legeria guztietan, biktimaren adina —nerabea edo adingabea izan behar du— eta biktimaren adostasuna dira elementu amankomunak. Biktimaren baimenik ez badago, bortxaketa-delitua da.
Herrialdeak oso desberdinak dira betekizunetan, eta kasu bakoitzean aldatu egiten dira adina, sexu-egintza mota eta biktimaren baimenari eragiten dioten inguruabarrak, batez ere heldutasunik eza edo mendekotasun-egoera, hala nola engainua edo sedukzioa, legeria askotan kontuan hartuta.

## Erreferentziak

* ↑ https://web.archive.org/web/20210717005006/https://www.lexico.com/es/definicion/estupro
* ↑ https://www.google.com/search?client=opera&hs=pKw&sca_esv=7963f66083fce5b1&q=¿Qué+significa+delito+de+estupro%3F&sa=X&ved=2ahUKEwjOrNCxuOCGAxWQZ_EDHeORANkQzmd6BAgYEAY&biw=1362&bih=990&dpr=0.9

## Ikus, gainera

* Bortxaketa
* Sexu erasotzaile
* Sexu-abusu
* Haurren aurkako sexu-abusu
* Haurren tratu txar

## Kanpo estekak

* Datuak: Q1968926
# Estutu

Estutu 2016an plazaratutako Gari kantariaren estudioko grabazioa da, zortzigarrena bere izenarekin bakarlari moduan. Lan honetan Maldanbera taldearen laguntza izan zuen. Nahiko disko esperimentala eta, ikuspegi aldetik, iluna. Lan erabat berritzailea izan zen non poesiarekin mundua artistikoak eta plastikoak egiten zuten bat.

## Ezaugarriak

Disko honekin Gari rock estilotik urrundu da. Esan daiteke pop estiloko musika dela, lasaia, minimalista, munduaren ikuspegi errealista transmititzen duena. Maldanbera taldea, bestetik, bere azken lanetako musikariek sortutakoa da eta, zentzu horretan, ez du aldaketa handirik suposatzen; bai da berria abeslariak eman dien protagonismoa, diskoa berarekin batera sinatuz.

## Musikariak

* Gari
* Maldanbera:
** Natxo Beltrán
** Oier Aldekoa
** Migel Moyano
Grabazioan ere soka hirukote batek lagundu zuen: Claudia Diez, Nerea Alberdi eta Oscar Javier de Oteo.

## Kantuen zerrenda

* 01 - "yase"
* 02 - "emaidazu"
* 03 - "egunonmundo"
* 04 - "berlin"
* 05 - "naizena"
* 06 - "estutu"
* 07 - "zerura"

## Erreferentziak

* ↑ https://www.mondosonoro.com/criticas/discos-musica/gari-maldanbera-estutu/

## Kanpo estekak

* (Gaztelaniaz): Kepa Arbizuren komentarioa Mondosonoro webgunean.
* Diskoa Youtuben.
* Datuak: Q65216418
# Esty Quesada

Estibaliz 'Esty' Quesada (Barakaldo, Bizkaia, 1994ko uztailaren 30a), youtuber eta aktore bizkaitarra da.

## Ibilbidea

Youtuben Soy Una Pringada izenarekin sortutako kanalagatik egin izan da ezaguna, batez ere Espainiako sare sozialen esparruan. Beste esparru batzuetan ere erabiltzen du izen hori, Soy Una Pringada, adibidez disko-jartzaile saioetan.
Pertsonaia eta pertsona inteligentziaz nahasten dituen pertsonalitate bat da Esty Quesadarena, histrionismoa (makillatzeko eta janzteko modu ez ohikoak barne), sarkasmoa eta auto-erreferentziak erabiltzen dituena.
Gaztelaniaz lan egin ohi duena. Euskara ulertzen duela esan izan du, baina "ahaztua" daukala: ondo hitz egingo balu euskarazko bideoak ere egingo zituela esan izan du.
Aktore gisa parte hartu izan du Espainiako zenbait telesailetan, hala nola Paquita Salas, Looser, Terror y Feria, eta Vota Juan.
Aurkezle bazala, 2020an Nuria Rocarekin batera Road Trip aurkeztu zuen.
Bi libururen egilea da «Freak» eta «Las cosas que me salvaron la vida» (2018).

## Erreferentziak

* ↑ (Gaztelaniaz) «Soy Una Pringada: noticias, fotos y vídeos» FormulaTV (Noiz kontsultatua: 2019-06-19).
* ↑ (Ingelesez) «Algar & Soy Una Pringada djs SAD PARTY in Pop Bar, Barcelona 18/05/2019 | SalaRazzmatazz.com» Sala Razzmatazz (Noiz kontsultatua: 2019-06-19).
* ↑ Urkizu, Urtzi. ««Youtube mendi errusiar bat da; dirua lortzeko, lan egin ezazu»» Berria (Noiz kontsultatua: 2019-06-19).
* ↑ SensaCine. «Esty Quesada» SensaCine.com (Noiz kontsultatua: 2019-06-19).

## Kanpo estekak

* Soy Una Pringadaren kanala Youtuben.
* Esty Quesada Twitterren.
* Esty Quesada Instagramen.
* Datuak: Q64712040
* Multimedia: Esty Quesada / Q64712040
# Estupa

Estupa (sanskritotik स्तूप, stūpa, palitik थुप, thūpa, "piloa") eraikuntza budista mota bati deritzo, erlikiak gordetzeko erabiltzen dena. Indiar jatorria badu ere Asiako hego-ekialdean zehar hedatua dago.
Beste herrialdeetako hizkuntzetan izen hauekin ere ezagutzen da:
* txorten (tibeteraz མཆོད་རྟེན༏ (Wylie: mchod rten), "dharma leku / eserlekua")
* txedi (thailandieraz เจดีย์ )
* dāgaba (normalean /dagoba/ ahoskatua, zingalieraz: ස්ථූපය )
* tope (hindiz स्तूप )

## Ikus, gainera

* Borobudur
* Prambanan
* Piramide (arkitektura)

## Kanpo estekak

* Datuak: Q180987
* Multimedia: Stupas / Q180987